Page:Beowulf (Wyatt).djvu/127

Rh

fēðe-wīges,þe him foran ongēan linde bǣron;lȳt eft becwōm fram þām hild-frecanhāmes nīosan. Oferswam ðā sioleða bigongsunu Ecgðēowes, earm ān-haga,eft tō lēodum, þǣr him Hygd gebēadhord ond rīce, bēagas ond brego-stōl;bearne ne trūwode, þæt hē wið æl-fylcumēþel-stōlas healdan cūðe,ðā w«s Hygelāc dēad. Nō dȳ ǣr fēa-sceaftefindan meahton æt ðām æðelingeǣnige ðinga, þæt hē Heardrēdehlāford wǣre, oððe þone cynedōmcīosan wolde; hwæðre hē hine on folcefrēond-lārum hēold, ēstum mid āre,oð ðæt hē yldra wearð, Weder-Gēatum wēold.Hyne wræc-mæcgas ofer sǣ sēhtan,suna Ōhteres; hæfdon hȳ forhealdenhelm Scylfinga, þone sēlestansǣ-cyninga, þāra ðe in Swīo-rīcesinc brytnade, mǣrne *þēoden.Him þæt tō mearce wearð; hē þǣr orfeorme feorh-wunde hlēat sweordes swengum,sunu Hygelāces. Ond him eft gewātOngenðīoes bearn hāmes nīosan,syððan Heardrēd læg, lēt ðone brego-stōlBīowulf healdan, Gēatum wealdan;þæt wæs gōd cyning.